НАСОКИ ЗА СПРОВЕДУВАЊЕ НА ИСПИТ ПО ЕЛЕКТРОНСКИ ПАТ ЗА ВОНРЕДНИТЕ УЧЕНИЦИ
Бирото за развој на образованието, како што беше наведено во доставеното мислење за начинот за спроведување на испитите во средните училишта во априлската сесија за вонредните ученици, препорачува одржување на испити по електронски пат само за вонредните ученици од завршните години, на кои им е последен или еден од трите последни испити што кандидатот треба да ги полага во сесијата за да ја заокружи завршната година по вонреден пат и кои што пријавиле завршен испит, училишна матура или државна матура. Во други случаи кога кандидатот има за полагање повеќе предмети од завршната година, треба да му се одложи полагањето на испитите и истото да се спроведе во некоја од идните испитни сесии, односно во сесиите после завршување на вонредните услови.
Училиштето за испитите по општообразовните предмети треба да организира електронско полагање преку платформа или мрежа којашто им е позната на учениците. 
Училиштето, преку комисијата за изведување на вонредните испити и во договор со предметните наставници, треба да ги контактира кандидатите (учениците) и да договорат начин и процедури на полагање, да ги запонае кандидатите со цел тие да можат на најдобар начин да го пренесат научениот материјал и да договори точно време за воспоставување на електронска врска и започнување на испитот.
Испитот со кандидатите по пат на средства за електорнска комуникација треба да се одвива преку дискусија на некоја мрежа или платформа што овозможува директна видео поддршка (Скајп, Вибер итн), каде што кандидатот ќе одговара директно на прашањата на комисијата.
Пред одржување на испитот, добро е, комисијата да му достави на секој кандидат определени задачи/проблеми/есејски прашања/писмени работи, за да може тој да ги одговори и истите ги проследи пред испитот до комисијата по електронски пат.
Во комуникацијата преку електронската мрежа/платформа, освен конкретни прашања поврзани со наставните програми, комисијата и кандидатот ќе може да ги дискутураат и задачите/проблемите/есејските прашања/писмени работи што претходно ги доставил кандидатот. 
Доколку постојата услови наставниците може да користат и тестирање со задачи и прашања со повеќе член избор, отворени прашања,  прашања со надополнување и кратки одговори и преку користење на различни алатки за споделување на материјали, како што се:  Google Forms, OneNote, LinoIt, Padlet, Zoom, Kahoot, Mentimeter, Socrative, Microsoft Teams, SurveyМonkey, Quizlet, Edmondo, ClassDojo, Мој глас и други, односно преку алатки коишто им се достапни и им се познати и можат да ги користат и тие и учениците.
Комисијата на крајот од испитот формира сумативна оценка врз основа на дискусијата со кандидатот, покажаните знаења на прашањата и постигањата од доставените задачи.
